ddrg/super_eurlex huggingface dataset:
++++

ΚΑΝΟΝΙΣΜΟΣ ( ΕΟΚ ) αριθ . 2571/69 ΤΗΣ ΕΠΙΤΡΟΠΗΣ

της 22ας Δεκεμβρίου 1969

περί των απομειώσεων που εφαρμόζονται στην Ιταλία στις τιμές των τεύτλων

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 1009/67 / ΕΟΚ του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης ( 1 ) , όπως τροποποιήθηκε τελικά από τον κανονισμό ( ΕΟΚ ) αριθ . 2485/69 ( 2 ) , και ιδίως το άρθρο 5 παράγραφος 3 αυτού ,

Εκτιμώντας :

ότι ο κανονισμός ( ΕΟΚ ) αριθ . 2497/69 της Επιτροπής της 12ης Δεκεμβρίου 1969 περί των προσαυξήσεων και απομειώσεων που εφαρμόζονται στις τιμές των τεύτλων ( 3 ) έχει καθορίσει τις εν λόγω προσαυξήσεις και απομειώσεις που ισχύουν σε ολόκληρη την Κοινότητα για τα τεύτλα περιεκτικότητος σε ζαχαρόζη ανώτερη του 14,5 %

ότι , λόγω της διαφοράς μεταξύ της βιομηχανικής αξίας των τεύτλων που παράγονται στην Ιταλία , και εκείνης των τεύτλων που παράγονται στα βόρεια της Κοινότητος , οι προσαυξήσεις και οι απομειώσεις που εφαρμόζονται στην Ιταλία , καθορίσθηκαν σε επίπεδο κατώτερο εκείνου που ισχύει στις λοιπές περιοχές της Κοινότητος

ότι τα χαρακτηριστικά των ποιοτήτων των ιταλικών τεύτλων και η βιομηχανική τους αξία απαιτούν την καθιέρωση απομειώσεων εφαρμόσιμων στα τεύτλα περιεκτικότητος σε ζαχαρόζη κατώτερης του 14,5 %

ότι οι συμπληρωματικές αυτές απομειώσεις δεν καθορίσθηκαν μέσω διεπαγγελματικών συμφωνιών

ότι οι εν λόγω απομειώσεως πρέπει να καθορισθούν αφού ληφθεί υπόψη ιδίως η ήδη μνημονευθείσα βιομηχανική αξία των τεύτλων

ότι τα προβλεπόμενα μέτρα στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Στην Ιταλία η ελάχιστη τιμή που εμφαίνεται στο άρθρο 5 παράγραφος 1 του κανονισμού αριθ . 1009/67 / ΕΟΚ απομειώνεται το πολύ κατά 0,75 % ανά 1/10 % περιεκτικότητος σε ζαχαρόζη για τις κατώτερες του 14,50 % περιεκτικότητες .

Αρθρο 2

Ο παρών κανονισμός εφαρμόζεται από τη ζαχαρική περίοδο 1970/1971 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 22 Δεκεμβρίου 1969 .

Για την Επιτροπή

Ο Πρόεδρος

Jean REY

( 1 ) ΕΕ αριθ . 308 της 18.12.1967 , σ . 1 .

( 2 ) ΕΕ αριθ . Ν 314 της 15.12.1969 , σ . 6 .

( 3 ) ΕΕ αριθ . Ν 316 της 17.12.1969 , σ . 15 .
++++

ΚΑΝΟΝΙΣΜΟΣ ( ΕΟΚ ) αριθ . 2488/69 ΤΟΥ ΣΥΜΒΟΥΛΙΟΥ

της 9ης Δεκεμβρίου 1969

περί τροποποιήσεως του άρθρου 5 του κανονισμού ( ΕΟΚ ) αριθ . 766/68 " περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή ζάχαρης "

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό ( ΕΟΚ ) αριθ . 1009/67 του Συμβουλίου της 18ης Δεκεμβρίου 1967 περί κοινής οργανώσεως των αγορών στον τομέα της ζάχαρης ( 1 ) , όπως τροποποιήθηκε τελευταία από τους κανονισμούς ( ΕΟΚ ) αριθ . 2463/69 ( 2 ) και 2485/69 ( 3 ) , και ιδίως το άρθρο 17 παράγραφος 2 και 3 ,

την πρόταση της Επιτροπής ,

Εκτιμώντας :

ότι το καντιοζάχαρο της δασμολογικής κλάσεως 17.01 πρέπει να θεωρείται σαν ακατέργαστη ζάχαρη σύμφωνα με τους ορισμούς που προβλέπονται στο άρθρο 1 παράγραφος 2 του κανονισμού ( ΕΟΚ ) αριθ . 1009/67

ότι αυτή η κατάταξη συνεπάγεται , λαμβάνοντας υπόψη την παραγωγικότητα από λευκή ζάχαρη , δυσχέρειες για την εξαγωγή της εν λόγω ζάχαρης

ότι πρέπει , για να αποφεύγονται αυτές οι δυσχέρειες , να προβλέπονται παρεκκλίσεις από ορισμένες διατάξεις του κανονισμού ( ΕΟΚ ) αριθ . 766/68 του Συμβουλίου της 18ης Ιουνίου 1968 περί θεσπίσεως των γενικών κανόνων που αφορούν τη χορήγηση επιστροφών κατά την εξαγωγή της ζάχαρης ( 4 ) , όπως τροποποιήθηκε από τον κανονισμό ( ΕΟΚ ) αριθ . 729/69 ( 5 ) ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Στο άρθρο 5 παράγραφος 2 του κανονισμού ( ΕΟΚ ) αριθ . 766/68 προστίθεται το επόμενο εδάφιο :

" Εν τούτοις , το ανώτατο όριο που προβλέπεται στην πρώτη φράση του προηγουμένου εδαφίου δεν εφαρμόζεται για τις επιστροφές που καθορίζονται για το καντιοζάχαρο . "

Αρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων ,

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 9 Δεκεμβρίου 1979 .

Για το Συμβούλιο

Ο Πρόεδρος

P . LARDINOIS

( 1 ) ΕΕ αριθ . 308 της 18.12.1967 , σ . 1 .

( 2 ) ΕΕ αριθ . Ν 312 της 12.12.1969 , σ . 3 .

( 3 ) ΕΕ αριθ . Ν 314 της 15.12.1969 , σ . 6 .

( 4 ) ΕΕ αριθ . Ν 143 της 25.6.1968 , σ . 6 .

( 5 ) ΕΕ αριθ . Ν 96 της 23.4.1969 , σ . 1 .
ΚΑΝΟΝΙΣΜΟΣ (ΕΟΚ) αριθ. 1064/69 ΤΗΣ ΕΠΙΤΡΟΠΗΣ της 10ης Ιουνίου 1969 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος(2), όπως τροποποιήθηκε από τον κανονισμό (ΕΟΚ) αριθ. 880/69(3), προβλέπει στο άρθρο 20 παράγραφος 2 πρώτο εδάφιο ότι κατά μία δημοπρασία ο πλειοδότης παραλαμβάνει το βούτυρο που κατακυρώθηκε εντός δώδεκα ημερών από τη λήψη της πληροφορίας περί της κατακυρώσεως- ότι η εφαρμογή της διατάξεως αυτής έχει αποδείξει στην πρακτική ότι η προθεσμία αυτή είναι πολύ σύντομη, λαμβανομένων υπόψη των ενδεχομένων αργιών- ότι είναι κατά συνέπεια αναγκαίο να μη ληφθούν υπόψη κατά τον υπολογισμό αυτής της προθεσμίας των δώδεκα ημερών οι Κυριακές και οι αργίες-

ότι προς αποφυγή λαθών είναι αναγκαίο να γίνει πιο σαφής η διατύπωση του άρθρου 29 του εν λόγω κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι λέξεις "12 ημερών" που περιλαμβάνονται στο άρθρο 20 παράγραφος 2 πρώτο εδάφιο του κανονισμού (ΕΟΚ) αριθ. 685/69 αντικαθίστανται με τις λέξεις "12 ημερών-χωρίς υπολογισμό των Κυριακών και των αργιών".

Άρθρο 2

Το άρθρο 29 του κανονισμού (ΕΟΚ) αριθ. 685/69 αντικαθίσταται με το ακόλουθο άρθρο:

"Στην περίπτωση που μια τροποποίηση της τιμής αγοράς του βουτύρου από τους οργανισμούς παρεμβάσεως λαμβάνει χώρα μεταξύ της 15ης Απριλίου 1969 και 31ης Μαρτίου 1970, η ενίσχυση που αναφέρεται στο άρθρο 24 για τις ποσότητες του βουτύρου και της κρέμας γάλακτος που εκφράζονται σε ισοδύναμα βουτύρου, που έχουν αποτελέσει αντικείμενο συμβάσεων αποθεματοποιήσεως και έχουν εισέλθει σε απόθεμα προ της ημερομηνίας εφαρμογής της τροποποιήσεως της τιμής αγοράς και ευρίσκονται ακόμα σε απόθεμα κατά το χρόνο της τροποποιήσεως της τιμής:

α) θα αυξηθεί κατά ποσό ίσο προς το ποσό της ενδεχομένης μειώσεως της τιμής αγοράς,

β) θα μειωθεί κατά ποσό ίσο προς το ποσό της ενδεχομένης αυξήσεως της τιμής αγοράς."

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 10 Ιουνίου 1969.

Για την Επιτροπή

Ο Πρόεδρος

Jean REY

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 90 της 15.4.1969, σ. 12.

(3) ΕΕ αριθ. Ν 114 της 13.5.1969, σ. 11.
ΚΑΝΟΝΙΣΜΟΣ (ΕΟΚ) αριθ. 1697/68 ΤΗΣ ΕΠΙΤΡΟΠΗΣ της 28ης Οκτωβρίου 1968 περί τροποποιήσεως του κανονισμού αριθ. 91/66/ΕΟΚ "περί της επιλογής των εκμεταλλεύσεων του δικτύου πληροφορήσεως με σκοπό τη διαπίστωση των εισοδημάτων στις γεωργικές εκμεταλλεύσεις"

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), και ιδίως τα άρθρα 4,5 και 6,

Εκτιμώντας:

ότι ορισμένες εκμεταλλεύσεις του δικτύου πληροφορήσεως δεν δύνανται για λόγους ανωτέρας βίας να αποτελέσουν αντικείμενο εντύπου εκμεταλλεύσεως προσηκόντως συμπληρωμένου και ότι, κατά συνέπεια, για να είναι εξασφαλισμένος στο τέλος της χρήσεως ο απαιτούμενος αριθμός των 10 000 εντύπων εκμεταλλεύσεως, είναι απαραίτητο να επιλεγεί ένας αριθμός εκμεταλλεύσεων του δικτύου πληροφορήσεως μεγαλύτερος- ότι πρέπει συνεπώς να τροποποιηθεί το άρθρο 3 του κανονισμού αριθ. 91/66/ΕΟΚ της Επιτροπής της 29ης Ιουνίου 1966 περί της επιλογής των εκμεταλλεύσεων του δικτύου πληροφορήσεως για τη διαπίστωση των εισοδημάτων στις γεωργικές εκμεταλλεύσεις(2)-

ότι το φαινόμενο αυτό εκδηλώνεται σε διαφόρους βαθμούς, ανάλογα με τις περιφέρειες και τις κλάσεις εκμεταλλεύσεων- ότι, κατά συνέπεια, ο αριθμός των εκμεταλλεύσεων του δικτύου πληροφορήσεως προς επιλογή για την επίτευξη στο τέλος της λογιστικής χρήσεως του προβλεπομένου αριθμού δελτίων εκμεταλλεύσεως, πρέπει να μπορεί να ποικίλλει σε ορισμένα όρια, ανάλογα με την περιφέρεια και την κλάση εκμεταλλεύσεως-

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Κοινοτικής Επιτροπής του Δικτύου Γεωργικής Λογιστικής Πληροφορήσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του άρθρου 3 παράγραφοι 1 και 2 του κανονισμού αριθ. 91/66/ΕΟΚ αντικαθίστανται από τις ακόλουθες διατάξεις:

"1. Ο αριθμός των εκμεταλλεύσεων του δικτύου πληροφορήσεως ανά περιφέρεια καθορίζεται στο παράρτημα III.

Ο αριθμός των εκμεταλλεύσεων του δικτύου πληροφορήσεως προς επιλογή ανά περιφέρεια μπορεί να είναι ανώτερος του αριθμού που ορίζεται στο παράρτημα III μέχρι ενός ορίου 20% του αριθμού αυτού.

Ο αριθμός των εκμεταλλεύσεων προς επιλογή ανά περιφέρεια μπορεί να είναι κατώτερος του αριθμού που ορίζεται στο παράρτημα III μέχρι ενός ορίου 10% του αριθμού αυτού, χωρίς αυτό να συνεπάγεται ελάττωση του ολικού αριθμού των εκμεταλλεύσεων του δικτύου πληροφορήσεως που καθορίστηκε κατά Κράτος Μέλος.

2. Ο αριθμός των εκμεταλλεύσεων του δικτύου πληροφορήσεως προς επιλογή κατά κλάση εκμεταλλεύσεων δεν πρέπει να είναι κατώτερος του 24."

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 28 Οκτωβρίου 1968.

Για την Επιτροπή

Ο Πρόεδρος

Jean REY

(1) ΕΕ αριθ. 109 της 23.6.1965, σ. 1859/65.

(2) ΕΕ αριθ. 121 της 4.7.1966, σ. 2249/66.
ΚΑΝΟΝΙΣΜΟΣ αριθ. 1 περί καθορισμού του γλωσσικού καθεστώτος της Ευρωπαϊκής Οικονομικής Κοινότητος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη το άρθρο 217 της συνθήκης, σύμφωνα με το οποίο το γλωσσικό καθεστώς των οργάνων της Κοινότητος ορίζεται από το Συμβούλιο ομοφώνως, με την επιφύλαξη του κανονισμού διαδικασίας του Δικαστηρίου,

Εκτιμώντας ότι κάθε μία από τις τέσσερις γλώσσες, στις οποίες έχει συνταχθεί η συνθήκη, αναγνωρίζεται ως επίσημη γλώσσα σε ένα ή περισσότερα Κράτη μέλη της Κοινότητος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Οι επίσημες γλώσσες και οι γλώσσες εργασίας των οργάνων της Κοινότητος είναι η γαλλική, η γερμανική, η ιταλική, και η ολλανδική.

ρθρο 2

Τα έγγραφα τα οποία απευθύνονται προς τα όργανα της Κοινότητος από Κράτος μέλος ή πρόσωπο που υπάγεται στη δικαιδοσία Κράτους μέλους, συντάσσονται στη γλώσσα του Κράτους αυτού.

ρθρο 3

Τα έγγραφα τα οποία απευθύνονται από τα όργανα της Κοινότητος προς Κράτος μέλος ή πρόσωπο, το οποίο υπάγεται στη δικαιδοσία ενός Κράτους, μέλους, συντάσσονται στη γλώσσα του Κράτους αυτού.

ρθρο 4

Οι κανονισμοί και τα άλλα κείμενα γενικής ισχύος συντάσσονται στις τέσσερις επίσημες γλώσσες.

ρθρο 5

Η Επίσημη Εφημερίδα της Κοινότητος εκδίδεται στις τέσσερις επίσημες γλώσσες.

ρθρο 6

Τα όργανα της Κοινότητος δύνανται να καθορίζουν τις λεπτομέρειες εφαρμογής αυτού του γλωσσικού καθεστώτος στους κανονισμούς τους.

ρθρο 7

Το γλωσσικό καθεστώς της διαδικασίας του Δικαστηρίου καθορίζεται στον κανονισμό διαδικασίας του.

ρθρο 8

Στα Κράτη μέλη όπου οι επίσημες γλώσσες είναι περισσότερες από μία η χρήση της γλώσσας καθορίζεται, κατόπιν αιτήσεως του ενδιαφερομένου Κράτους σύμφωνα με τους γενικούς κανόνες που απορρέουν από τη νομοθεσία του Κράτους αυτού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Σεπτεμβρίου 1958.

Για το Συμβούλιο

Ο Πρόεδρος

V. LAROCK

ΑΠΟΦΑΣΗ

περί εκδόσεως της «Επίσημης Εφημερίδας των Ευρωπαϊκών Κοινοτήτων»

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,

Έχοντας υπόψη:

το άρθρο 191 της συνθήκης περί ιδρύσεως της Ευρωπαϊκής Οικονομικής Κοινότητος,

τις προτάσεις που διετυπώθησαν από τον Πρόεδρο της Συνελεύσεως, τους Προέδρους της Ανωτάτης Αρχής, της Επιτροπής της Ευρωπαϊκής Οικονομικής Κοινότητος και της Επιτροπής της Ευρωπαϊκής Κοινότητος Ατομικής Ενεργείας,

Εκτιμώντας:

ότι κρίνεται σκόπιμο η Ευρωπαϊκή Οικονομική Κοινότης, η Ευρωπαϊκή Κοινότης νθρακος και Χάλυβος, και η Ευρωπαϊκή Κοινότης Ατομικής Ενεργείας να διαθέτουν κοινήν Επίσημη Εφημερίδα,

ΑΠΟΦΑΣΙΖΕΙ:

να εκδώσει σαν Επίσημη Εφημερίδα της Κοινότητος, κατά την έννοια του άρθρου 191 της συνθήκης περί ιδρύσεως της Ευρωπαϊκής Οικονομικής Κοινότητος, την «Επίσημη Εφημερίδα των Ευρωπαϊκών Κοινοτήτων».

Έγινε στις Βρυξέλλες, την 15η Σεπτεμβρίου 1958.

Για το Συμβούλιο

Ο Πρόεδρος

L. ERHARD
Πράξη του Συμβουλίου

της 27ης Νοεμβρίου 2003

με την οποία καταρτίζεται, βάσει του άρθρου 43 παράγραφος 1 της σύμβασης για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ), πρωτόκολλο το οποίο τροποποιεί την εν λόγω σύμβαση

(2004/C 2/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ)(1), και ιδίως το άρθρο 43 παράγραφος 1,

την πρωτοβουλία του Βασιλείου της Δανίας(2),

τη γνώμη του Ευρωπαϊκού Κοινοβουλίου(3),

τη γνώμη του Διοικητικού Συμβουλίου της Ευρωπόλ(4),

Εκτιμώντας τα ακόλουθα:

(1) Σύμφωνα με το άρθρο 30 παράγραφος 2 της συνθήκης για την Ευρωπαϊκή Ένωση, το Συμβούλιο, εντός πέντε ετών από την ημερομηνία έναρξης ισχύος της συνθήκης του Άμστερνταμ την 1η Μαΐου 1999, προωθεί τη συνεργασία σε ευρύ φάσμα τομέων, μεταξύ άλλων μέσω της Ευρωπόλ.

(2) Το Ευρωπαϊκό Συμβούλιο του Τάμπερε τον Οκτώβριο του 1999 τόνισε ότι η Ευρωπόλ διαδραματίζει βασικό ρόλο στη συνεργασία μεταξύ των αρχών των κρατών μελών όσον αφορά τη διερεύνηση του διασυνοριακού εγκλήματος, με την υποστήριξη της πρόληψης, της ανάλυσης και της διερεύνησης του εγκλήματος στο επίπεδο της Ένωσης. Το Ευρωπαϊκό Συμβούλιο κάλεσε το Συμβούλιο να παρέχει την αναγκαία στήριξη στην Ευρωπόλ,

ΑΠΟΦΑΣΙΣΕ να καταρτίσει το συνημμένο πρωτόκολλο το οποίο τροποποιεί τη σύμβαση για την ίδρυση Ευρωπαϊκής Αστυνομικής Υπηρεσίας (σύμβαση Ευρωπόλ), το οποίο υπεγράφη σήμερα, από τους αντιπροσώπους των κυβερνήσεων των κρατών μελών, και

ΣΥΝΙΣΤΑ

την αποδοχή του παρόντος πρωτοκόλλου από τα κράτη μέλη, σύμφωνα με τους αντίστοιχους συνταγματικούς τους κανόνες.

Βρυξέλλες, 27 Νοεμβρίου 2003.

Για το Συμβούλιο

Ο Πρόεδρος

R. Castelli

(1) ΕΕ C 316 της 27.11.1995, σ. 2.

(2) ΕE C 172 της 18.7.2002, σ. 15.

(3) Γνώμη η οποία διατυπώθηκε στις 9 Απριλίου 2003 (δεν έχει ακόμα δημοσιευθεί στην Επίσημη Εφημερίδα).

(4) Γνώμη η οποία διατυπώθηκε στις 31 Οκτωβρίου 2002 και πρόσθετη γνώμη η οποία διατυπώθηκε στις 24 Ιουνίου 2003.

Δηλώση του Συμβουλίου

Το Συμβούλιο συμφωνεί ότι η εντολή προς την Ευρωπόλ να αντιμετωπίζει την "απάτη", ως μία από τις αναφερόμενες στο παράρτημα της σύμβασης Ευρωπόλ μορφές εγκληματικότητας, αναθέτει, όσον αφορά τη φορολογική και την τελωνειακή απάτη, στην Ευρωπόλ αρμοδιότητα μόνον στον τομέα της βελτίωσης της αποτελεσματικότητας και της συνεργασίας με τις αρμόδιες αρχές των κρατών μελών που είναι υπεύθυνες για τη λειτουργία του συστήματος επιβολής του ποινικού δικαίου και όχι με τις αρχές οι οποίες είναι υπεύθυνες για την εξασφάλιση της είσπραξης των φόρων και των δασμών.
ΠΡΑΞΗ ΤΟΥ ΣΥΜΒΟΥΛΙΟΥ 1996 για την κατάρτιση πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (96/C 313/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο γ),

Εκτιμώντας:

ότι, για τους σκοπούς της υλοποίησης των στόχων της Ένωσης, τα κράτη μέλη θεωρούν ότι η καταπολέμηση της εγκληματικότητας σε βάρος των οικονομικών συμφερόντων των Ευρωπαϊκών Κοινοτήτων είναι θέμα κοινού ενδιαφέροντος που εμπίπτει στη συνεργασία που θεσπίζει ο τίτλος VI της συνθήκης 7

ότι, με την πράξη του, της 26ης Ιουλίου 1995, το Συμβούλιο θέσπισε δίκην πρώτου συμβατικού μηχανισμού, τη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων, που αποσκοπεί ειδικότερα στην καταπολέμηση της απάτης σε βάρος αυτών των συμφερόντων 7

ότι είναι αναγκαίο, σε δεύτερο επίπεδο, να συμπληρωθεί η σύμβαση αυτή από ένα πρωτόκολλο, που θα αποσκοπεί ιδίως στην καταπολέμηση των πράξεων δωροδοκίας στις οποίες είναι αναμεμειγμένοι οι υπάλληλοι, τόσο εθνικοί δημόσιοι όσο και κοινοτικοί και που ζημιώνουν ή μπορούν να ζημιώσουν τα οικονομικά συμφέροντα των Ευρωπαϊκών Κοινοτήτων,

ΑΠΟΦΑΣΙΖΕΙ ότι καταρτίζεται το πρωτόκολλο, το κείμενο του οποίου περιέχεται σε παράρτημα και το οποίο υπογράφεται σήμερα από τους αντιπροσώπους των κυβερνήσεων των κρατών μελών της Ένωσης,

ΣΥΝΙΣΤΑ στα κράτη μέλη την αποδοχή του, σύμφωνα με τους αντίστοιχους συνταγματικούς τους κανόνες.

Βρυξέλλες, 27 Σεπτεμβρίου 1996.

Για το Συμβούλιο

Ο Πρόεδρος

M. LOWRY
ΠΡΑΞΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1996 για την κατάρτιση της σύμβασης για την έκδοση μεταξύ των κρατών μελών της Ευρωπαϊκής Ένωσης (96/C 313/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο γ),

Εκτιμώντας ότι, για τους σκοπούς της υλοποίησης των στόχων της Ένωσης, τα κράτη μέλη θεωρούν ότι η βελτίωση της έκδοσης μεταξύ των κρατών μελών της Ευρωπαϊκής Ένωσης είναι θέμα κοινού ενδιαφέροντος που υπάγεται στη συνεργασία που θεσπίζει το τίτλος VI της συνθήκης,

ΑΠΟΦΑΣΙΖΕΙ ότι καταρτίζεται η σύμβαση, συμπεριλαμβανομένου του παραρτήματός της, το κείμενο του οποίου επισυνάπτεται, η οποία υπογράφεται σήμερα από τους αντιπροσώπους των κυβερνήσεων των κρατών μελών της Ένωσης,

ΣΥΝΙΣΤΑ στα κράτη μέλη την αποδοχή της, σύμφωνα με τους αντίστοιχους συνταγματικούς τους κανόνες.

Βρυξέλλες, 27 Σεπτεμβρίου 1996.

Για το Συμβούλιο

Ο Πρόεδρος

M. LOWRY
32.

Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine - PFLP)
Κοινή δράση 2004/86/ΚΕΠΠΑ του Συμβουλίου

της 26ης Ιανουαρίου 2004

σχετικά με το διορισμό ειδικού εντεταλμένου της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας και την τροποποίηση της κοινής δράσης 2003/870/ΚΕΠΠΑ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14, το άρθρο 18 παράγραφος 5 και το άρθρο 23 παράγραφος 2,

Εκτιμώντας τα ακόλουθα:

(1) Στις 8 Δεκεμβρίου 2003 το Συμβούλιο υιοθέτησε την κοινή δράση 2003/870/ΚΕΠΠΑ για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας(1) έως τις 30 Ιουνίου 2004.

(2) Στις 17 Νοεμβρίου 2003 το Συμβούλιο αποφάσισε να διορίσει τον κ. Søren JESSEN-PETERSEN ως νέο ειδικό εντεταλμένο της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας, σε αντικατάσταση του κ. Alexis BROUHNS.

(3) Η κοινή δράση 2003/870/ΚΕΠΠΑ θα πρέπει να τροποποιηθεί αναλόγως,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Το άρθρο 1 της κοινής δράσης 2003/870/ΚΕΠΠΑ αντικαθίσταται από το ακόλουθο κείμενο:

"Άρθρο 1

Ο κ. Søren JESSEN-PETERSEN διορίζεται ειδικός εντεταλμένος της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας.".

Άρθρο 2

Η κοινή δράση τίθεται σε ισχύ την 1η Φεβρουαρίου 2004.

Άρθρο 3

Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 26 Ιανουαρίου 2004.

Για το Συμβούλιο

Ο Πρόεδρος

B. Cowen

(1) ΕΕ L 326 της 13.12.2003, σ. 39.
Kοινή δράση 2003/188/ΚΕΠΠΑ του Συμβουλίου

της 17ης Μαρτίου 2003

που τροποποιεί την κοινή δράση 2002/210/ΚΕΠΠΑ για την αστυνομική αποστολή της Ευρωπαϊκής Ένωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 14,

Εκτιμώντας τα ακόλουθα:

(1) Στις 11 Μαρτίου 2002, το Συμβούλιο ενέκρινε την κοινή δράση 2002/210/ΚΕΠΠΑ για την αστυνομική αποστολή της Ευρωπαϊκής Ένωσης(1), στην οποία καλούνται να συμβάλουν τα ευρωπαϊκά μέλη του ΝΑΤΟ που δεν είναι μέλη της ΕΕ και άλλα υποψήφια προς προσχώρηση στην Ένωση κράτη, καθώς και άλλα μέλη του ΟΑΣΕ.

(2) Κρίνεται αναγκαίο, για επιχειρησιακούς λόγους και τηρουμένων των διατάξεων του κανονισμού ασφαλείας του Συμβουλίου, να είναι εφικτή η ανταλλαγή διαβαθμισμένων πληροφοριών με τα τρίτα κράτη που συμβάλλουν στην αποστολή, με το ΝΑΤΟ/SFOR (πολυεθνής δύναμη σταθεροποίησης), εν ανάγκη με το κράτος που φιλοξενεί την αποστολή, καθώς και με το Γραφείο του Ύπατου Εκπροσώπου, τα Ηνωμένα Έθνη και τον ΟΑΣΕ.

(3) Τα τρίτα κράτη που συμβάλλουν στην κοινή δράση 2002/210/ΚΕΠΠΑ δεσμεύθηκαν να προστατέψουν τις διαβαθμισμένες πληροφορίες της Ευρωπαϊκής Ένωσης.

(4) Η επιτροπή ασφάλειας έδωσε θετική τεχνική γνώμη στις 4 Μαρτίου 2003.

(5) Η κοινή δράση θα πρέπει να τροποποιηθεί αναλόγως,

ΕΝΕΚΡΙΝΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Το ακόλουθο άρθρο προστίθεται στο κείμενο της κοινής δράσης 2002/210/ΚΕΠΠΑ:

"Άρθρο 8α

Κοινοποίηση διαβαθμισμένων πληροφοριών

1. Ο Γενικός Γραμματέας/Ύπατος Εκπρόσωπος εξουσιοδοτείται να κοινοποιεί στα τρίτα κράτη που συμβάλλουν στην αποστολή, στο ΝΑΤΟ/SFOR και, αναλόγως αναγκών, το κράτος που φιλοξενεί την αποστολή, διαβαθμισμένες πληροφορίες και έγγραφα έως το βαθμό 'ΕΜΠΙΣΤΕΥΤΙΚΟ ΕΕ' 'CONFIDENTIEL UE', τα οποία έχουν συνταχθεί για τους σκοπούς της επιχείρησης, σύμφωνα με τους κανονισμούς ασφαλείας του Συμβουλίου.

2. Ο Γενικός Γραμματέας/Ύπατος Εκπρόσωπος εξουσιοδοτείται, εξάλλου, να κοινοποιεί στο γραφείο του Ύπατου Εκπροσώπου, στα Ηνωμένα Έθνη και στον ΟΑΣΕ διαβαθμισμένες πληροφορίες και έγγραφα έως το βαθμό 'ΕΜΠΙΣΤΕΥΤΙΚΟ ΕΕ' 'CONFIDENTIEL UE', τα οποία έχουν συνταχθεί για τους σκοπούς της επιχείρησης, σύμφωνα με τους κανονισμούς ασφαλείας του Συμβουλίου.

3. Σε περίπτωση συγκεκριμένης και άμεσης επιχειρησιακής ανάγκης ο Γενικός Γραμματέας/Ύπατος Εκπρόσωπος εξουσιοδοτείται, εξάλλου, να κοινοποιεί στο κράτος που φιλοξενεί την αποστολή, διαβαθμισμένες πληροφορίες και έγγραφα έως το βαθμό 'ΕΜΠΙΣΤΕΥΤΙΚΟ ΕΕ' 'CONFIDENTIEL UE' που έχουν συνταχθεί για τους σκοπούς της επιχείρησης σύμφωνα με τον κανονισμό ασφαλείας του Συμβουλίου. Σε όλες τις άλλες περιπτώσεις, οι πληροφορίες και τα έγγραφα αυτά θα κοινοποιούνται στο κράτος που φιλοξενεί την αποστολή σύμφωνα με τις κατάλληλες διαδικασίες στο επίπεδο της συνεργασίας του κράτους αυτού με την Ευρωπαϊκή Ένωση."

Άρθρο 2

Η παρούσα κοινή δράση αρχίζει να ισχύει την ημέρα της έκδοσής της.

Άρθρο 3

Η παρούσα κοινή δράση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 17 Μαρτίου 2003.

Για το Συμβούλιο

Ο Πρόεδρος

Γ. Δρυς

(1) ΕΕ L 70 της 13.3.2002, σ. 1.